Putouksen Viikkokatsaus

Putouksen Viikkokatsaus on parodiallinen uutislähetys, jonka ankkureina toimivat 13. tuotantokaudella Antti Tuomas Heikkinen ja Maaria Nuoranne. Sitä aikaisempina kausina Vikkokatsauksessa on ollut useita eri uutisankkureita.

Osio sisältää varsinaisia uutisia, jotka ovat tarua tai harvoissa tapauksissa tositapahtumiin perustuvia. Ensimmäisellä kaudella osiossa oli mukana myös lyhyitä uutisotsikoita, jotka uutisankkurit lukivat paperista suoraan muutamalla lauseella, eikä niihin liittynyt mitään etukäten kuvattua pätkää. Varsinaiset uutisotsikot sisältävät aina etukäteen kuvatun pätkän, joka voi sisältää muunmuassa haastatteluja asiantuntijoilta. Tämän jälkeen studiossa saatetaan haastatella jotakuta. Studio-osuus on kuvattu suorana, kuten livesketsit. Seitsemännellä kaudella lyhyet uutisotsikot tulivat viikkokatsaukseen takaisin, tosin tällä kertaa niistäkin näytetään lyhyt etukäteen kuvattu pätkä samalla, kun jompi kumpi ankkureista lukee uutisen paperista.

Toisesta kaudesta lähtien viikkokatsauksessa on usein käynyt myös studiovieraita kommentoimassa kyseessäolevaa asiaa.

Viidennen kauden yhdeksännessä jaksossa Aku Hirviniemen kanssa ankkurina toimi Arvi Lind Kristan poissaolon takia.

Joskus ensimmäisen ja toisen kauden jaksoissa on nähty myös Putouksen Viikkokatsauksen erikoisraportti.

Putouksen Viikkokatsaus on Tulikokeen oheella esiintynyt jokaisessa jaksossa.

Toimittajia ym.

 * JP Lahti
 * Birgit Kanerva
 * Anna Tiainen
 * Jari Selänne
 * Suvi Kolehmainen
 * Aapo Hänninen